Obiectivul Simonei Halep după ce a scăpat de suspendarea ce părea că-i curmă cariera, de patru ani.
Marea sportivă și-a pledat cu succes nevinovăția în fața tribunalului de arbitraj sportiv internațional (TAS), care i-a redus suspendarea la 9 luni. Simona Halep și-a planificat întoarcerea în teren abia în luna aprilie a.c., când încep competițiile de tenis pe zgură.
Halep își dorește o întoarcere în teren glorioasă, și nu pentru premii. Jucătoarea română de tenis care a atins prima poziție în clasamentul mondial WTA (unde a staționat timp de 64 de săptămâni) își dorește să participe la următoarea ediție a Jocurilor Olimpice de la Paris de anul acesta. Dublă campionană de Grand Slam, Halep (32 de ani), vrea să puncteze două participări în echipa Fed Cup a României pentru a-și atinge scopul, participarea la grando evenimentul sportiv.
Obiectivul Simonei Halep după ce a scăpat de suspendare! "De-a lungul acestui proces lung și dificil, mi-am menținut convingerea că adevărul va ieși în cele din urmă la iveală și că se va ajunge la o decizie corectă. Credința mea în acest proces a fost pusă la încercare de acuzațiile scandaloase care mi-au fost aduse și de resursele aparent nelimitate care au fost aliniate împotriva mea. Dar, în cele din urmă, adevărul a prevalat, chiar dacă a durat mult mai mult decât mi-aș fi dorit. Aș dori să le mulțumesc avocaților mei, sponsorilor, fanilor și concurenților mei care au rămas alături de mine pe parcursul acestui proces lung și dificil. Abia aștept să mă întorc în circuit", a spus Simona Halep al cărei ultim meci oficial a fost pe 29 august 2022 (US Open).